સુજલામ સુફલામ કેનાલમાં આઠસો ક્યૂસેક પાણી છોડાશે. ધરોઇના કમાન્ડ એરિયામાં પણ ખેડૂતોને પાણી આપવાનો નિર્ણય કરાયો છે. ઉત્તર ગુજરાતમાં ચાલીસ હજાર એકર જમીનને આ પાણીનો લાભ થશે. તો સૌરાષ્ટ્રમાં પણ સુજલામ સુફલામ માફક સૌની યોજના હેઠળ પાણી આપવામાં આવશે. સૌરાષ્ટ્રમાં સૌની યોજનામાં બારસો ક્યૂસેક પાણી છોડાશે. જેમાં આજી એક, મચ્છુ બે સહિતના ડેમો ભરવામાં આવશે. જ્યારે કે અમદાવાદ અને બાવળા આસપાસના વિસ્તારમાં ફતેવાડી અને ખારીકટ કેનાલમાં ૬ર હજાર એકર વિસ્તારમાં ડાંગર માટે હાલના તબક્કે પાણી છોડવાનો નિર્ણય કર્યો છે.